KOMISIJOS REGLAMENTAS (EB) Nr. 1398/2007
2007 m. lapkričio 28 d.
iš dalies keičiantis Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių II, III B ir VI priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 7 d. Tarybos reglamentą (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių (1), ypač į jo 28 straipsnį,
kadangi:
(1)
Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimas buvo pasirašytas 2007 m. spalio 15 d. Laikinasis susitarimas dėl prekybos ir su prekyba susijusių reikalų įsigalios 2008 m. sausio 1 d. Pagal Laikinąjį susitarimą prekybos nuostatos bus laikinai taikomos, kol pastarasis bus ratifikuotas. Todėl nuo Laikinojo susitarimo įgyvendinimo datos Reglamentas (EB) Nr. 517/94 Juodkalnijos Respublikai neturėtų būti taikomas.
(2)
Iš Reglamento (EB) Nr. 517/94 taikymo srities išbraukus visus Buvusiosios Jugoslavijos administracinius vienetus, Kosovas, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje 1244 (2), yra vienintelė teritorija regione, kuriai taikomos tekstilės kvotos. Dėl to ir dėl tekstilės pramonės trūkumo manoma, kad tikslinga taip pat išbraukti Kosovą iš Reglamento (EB) Nr. 517/94 taikymo srities, kad šios teritorijos atžvilgiu būtų išvengta bet kokios diskriminacijos.
(3)
Todėl Reglamentą (EB) Nr. 517/94 reikėtų atitinkamai iš dalies pakeisti.
(4)
Šiame reglamente nustatytos priemonės atitinka Reglamento (EB) Nr. 517/94 25 straipsniu įsteigto Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 517/94 II, III B, ir VI priedai pakeičiami taip, kaip nurodyta šio reglamento priede.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. lapkričio 28 d.